نصیر سومرو

نصیرسومرو (پیدائش: 28 مارچ 1964ء) پاکستان سے تعلق رکھنے والے سندھی اور اردو زبان کے شاعر، صحافی، شاعر، نثر نگار، نقاد، کالم نگار، مٹلرجیکل انجینئر ہیں۔

حالات زندگی 
نصیرسومرو 28 مارچ 1964ء میں مولانا اللہ بخش سومرو (متوفی 2008ء) کے گھر ہنگورجا، ضلع خیرپور، سندھ، پاکستان میں پیدا ہوئے۔ ابتدائی تعلیم اپنے والد مولانا اللہ بخش سومرو سے حاصل کی۔ میٹرک 1980ء میں گورنمنٹ ہائیر سیکنڈری اسکول ہنگورجا ضلع خیرپور سے پاس کیا۔ انٹرمیڈیٹ (پری انجینئری) گورنمنٹ ڈگری کالج كنڈيارو سے امتیازی نمبروں سے پاس کرنے کے بعد انہوں نے مہران یونیورسٹی آف انجینئرنگ اینڈ ٹیکنالوجی، جامشورو میں داخلہ لیا اور مٹلرجی ٹیکنالوجی میں بیچلر آف انجینئرنگ  کی ڈگری سال 1989ء-1984ء میں امتیازی نمبروں سے حاصل کی۔ 1990ء سے 2000ء تک پاکستان اسٹیل ملز میں خدمات انجام دیں۔ نصیرسومرو بیک وقت سندھی اور اردو زبان میں شاعری کرتے ہیں۔ ان کی اب تک 9  کتابیں شائع ہو چکی ہیں جن میں سات شاعری، ایک تنقید، ایک شاعری و نثر میں ہیں۔ نصیر سومرو کالم نگار بھی ہیں۔ ان کے کالم روزنامہ جہان پاکستان، روزنامہ کاوش اور روزنامہ ہلال پاکستان میں شائع ہوتے ہیں۔ اس کے علاوہ انہوں نے اوکسفرڈ انگلش-سندھی ڈکشنری کے پروجیکٹ میں بطور نائب مدیر و پروف ریڈر بھی کام کیا۔

نمونۂ کلام 

<div style='text-align: center;'>
غزل

 

<div style='text-align: center;'>
شعر

 

<div style='text-align: center;'>
غزل

 

<div style='text-align: center;'>
غزل

تخلیقات 
نصیر سومرو کی مندرجہ ذیل تصانیف شائع ہو چکی ہیں۔
 پرھ فٹی جا ماک فڑا
 ورکھا نین وسن
 جل تی کنول جیئن
 شاعراٹا ویچار
 پنو پنو پڑلاءُ
 ورھین جا ورلاپ
 وسعتِ داماں (اردو شعری مجموعہ)

مزید دیکھیے 
 سومرہ
 ہنگورجا
 انسائیکلوپیڈیا سندھیانا (سندھی) جلد ہشتم، سندھی لینگویج اتھارٹی، حیدرآباد
 سندھی ادب کی تاریخ کا جدید مطالعہ (سندھی)، مختیار احمد ملاح، کاٹھیاواڑ اسٹور کراچی، 2014ء

حوالہ جات 

1964ء کی پیدائشیں
اردو کالم نگار
بقید حیات شخصیات
بیسویں صدی کے پاکستانی شعرا
پاکستانی اردو شعرا
پاکستانی صحافی
پاکستانی کالم نگار
پاکستانی مسلم شخصیات
سندھی شعرا
سومرو خاندان
ضلع خیرپور کی شخصیات
کراچی کے شعرا